[{"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000004", "text": "Derbyn cwcis angenrheidiol yn unig"}, {"text_idx": "#000006", "text": "Adolygiad \u2018Tom\u2019 gan Cynan Llwyd"}, {"text_idx": "#000007", "text": "Fy enw i yw Catrin ac rydw i\u2019n bedwar ar ddeg mlwydd oed. Rydw i\u2019n hoff iawn o ddarllen ac yn mwynhau llyfrau antur a dirgel."}, {"text_idx": "#000010", "text": "Yn ddiweddar darllenais i\u2019r llyfr Tom gan Cynan Llwyd. Mae\u2019r nofel yn son am fywyd cymhleth Tom sef prif gymeriad y llyfr. Yn syml mae Tom yn ddisgybl pymtheg oed sydd yn mynychu Ysgol Uwchradd Caercoed ac mae o\u2019n byw yn stad Caercoed yn Grangetown efo\u2019i fam. Mae lleoliad dinesig y nofel yn cyflwyno thema\u0302u hynod o gignoeth. Mae ganddo salwch meddwl OCD. Ei ffrindiau gorau yw Ananya a Dai, dyn wythdeg dau mlwydd oed. Ma\u2019 nhw\u2019n rhannu\u2019r un diddordebau, er enghraifft darllen cylchgronau archarwyr. Mae ei fywyd yn anodd ac mae o\u2019n cael ei hun ynghlwm ym mhethau ar adegau ond mae\u2019n gwneud y peth iawn yn y diwedd."}, {"text_idx": "#000011", "text": "Rydw i\u2019n hoff o\u2019r ffordd mae Cynan yn dod mewn ag agweddau annymunol oherwydd rydym yn derbyn llawer o negeseuon pwysig wrth ddarllen y nofel rymus. Byddwn yn argymell y nofel i blant / pobl ifanc deuddeg oed a hyn oherwydd yn fy marn i mae\u2019n lyfr arbennig ac mae angen i bawb ei ddarllen. Mae\u2019r llyfr yn cynnwys llawer o thema\u0302u pwysig sydd yn hanfodol i wybod mewn bywyd er enghraifft tlodi, cymdogaeth, cyffuriau a hiliaeth."}, {"text_idx": "#000012", "text": "Rwy\u2019n gobeithio ewch chi i ddarllen y nofel gyfoes yma ar o\u0302l ichi ddarllen fy adolygiad ohoni. Fe wnes i wir mwynhau ei ddarllen. Digwyddodd rhywbeth cyffrous ar bob tudalen! Ewch ati i ddarllen llyfr Tom, ni fyddwch chi yn gwastraffu eich amser."}]